CELEX: 62013TN0222
Language: lt
Date: 2013-04-15 00:00:00
Title: Byla T-222/13: 2013 m. balandžio 15 d. pareikštas ieškinys byloje B&S Europe prieš Komisiją

8.6.2013   
            
            
               LT
            
            
               Europos Sąjungos oficialusis leidinys
            
            
               C 164/24
            
         2013 m. balandžio 15 d. pareikštas ieškinys byloje B&S Europe prieš Komisiją
   
   (Byla T-222/13)
   2013/C 164/40
   Proceso kalba: prancūzų
   
      Šalys
   
   
      Ieškovė: Business and Strategies in Europe (Briuselis, Belgija), atstovaujama advokato L. Bihain
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Pripažinti ieškinį dėl panaikinimo priimtinu ir pagrįstu, ir dėl to pripažinti ginčijamą aktą negaliojančiu;
            
         
               —
            
            
               Atitinkamai nurodyti Europos Komisijai įrašyti ieškovę į kandidatų, pakviestų dalyvauti riboto konkurso procedūroje dėl daugiašalės pagrindų sutarties (EuropeAid/132633/C/SER/multi; 7 dalis: Governance and home affaires (Valdymas ir vidaus reikalai) sudarymo;
            
         
               —
            
            
               Priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas susijęs su motyvavimo pareigos, gero administravimo principo, ypač kiek jis susijęs su nuoseklumo pareiga, rungtyniškumo laikymosi principo pažeidimu, taip pat su nuviltais ieškovės teisėtais lūkesčiais. Be to, ieškovė tvirtina, kad pažeistas teisingumo principas, kai 2013 m. balandžio 2 dienos laiške, parengtame po 2013 m. vasario 15 d. Sprendimo, Komisija pirmą kartą atmetė kaip neatitinkantį reikalavimų projektą Nr. 25, kurį ieškovė pateikė siekdama įvykdyti techninių pajėgumų kriterijų, ir dėl to keletas projektų, pasirinktų kaip referenciniai projektai, netenkino būtiniausių minimalių kriterijų.
            
         
               2.
            
            
               Antrasis ieškinio pagrindas susijęs su Sutarčių sudarymo procedūrų vykdant Europos Sąjungos išorės veiksmus praktinio vadovo 2.4.11.1.3 punkto antros pastraipos bei pranešimo apie konkursą paaiškinimo A 47 pažeidimu, nes Komisija klaidingai aiškino referencinių projektų, tenkinančių atrankos kriterijų dėl kandidato techninių pajėgumų, sąvoką.